শাওমি

**শাওমি করপোরেশন** (ইংরেজি: Xiaomi Corporation) () লেই জুন কর্তৃক ২০১০ সালে প্রতিষ্ঠিত একটি চীনা ইলেকট্রনিকস কোম্পানি, যার সদরদপ্তর চীনের বেইজিংয়ে অবস্থিত। শাওমি স্মার্টফোন, মোবাইল অ্যাপলিকেশন, ল্যাপটপ, ব্যাগ, ট্রিমার, ইয়ারফোন, মি টেলিভিশন, জুতো, স্বাস্থ্য ব্যান্ড এবং অন্য অনেক পণ্যে বিনিয়োগ করে। ফরচুন গ্লোবাল ৫০০ তালিকায় ৪৬৮তম অবস্থানে আসা সবচেয়ে কনিষ্ঠ কোম্পানি শাওমি।  শাওমিকে *অ্যাপল অফ চীন* (Apple of China) বলা হয় কারণ, এর স্মার্টফোনগুলো অনেক স্বল্প মূল্যে অ্যাপল এর মত ফিল দিতে পারে।

শাওমি এর প্রথম স্মার্টফোন বাজারে ছাড়ে আগস্ট ২০১১ সালে এবং ২০১৪ এর মধ্যে অতিদ্রুত বাজার দখলের মাধ্যমে এটি চীনের সবচেয়ে বড় স্মার্টফোন কোম্পানিতে পরিণত হয়।  ২০১৮ এর দ্বিতীয় অংশে শাওমি এর সবচেয়ে বড় দুটো বাজার চীন এবং ভারতে এর অবস্থানের জন্য হয়ে উঠে পৃথিবীর চতুর্থ সবচেয়ে বড় স্মার্টফোন প্রস্তুতকারক। পরবর্তীতে শাওমি আরও অনেক ভোক্তা ইলেকট্রনিকস পণ্য উন্নয়ন করে, যার মধ্যে রয়েছে স্মার্ট হোম যন্ত্র সহ বিভিন্ন ইন্টারনেট অব থিংস পণ্য।

চীন, ভারত, মালেশিয়া, সিঙ্গাপুর ও ইন্দোনেশিয়া ফিলিপাইন, দক্ষিণ আফ্রিকা সহ বিভিন্ন দেশে সব মিলিয়ে শাওমির প্রায় ১৬,০০০-এরও বেশি কর্মী রয়েছে। শাওমি পৃথিবীর চতুর্থ সবচেয়ে বড় প্রযুক্তি উদ্যোগ, যার মোট মূল্য রয়েছে $৪৬ বিলিয়নেরও বেশি।

শাওমি ২০১৮ সালের ১৭ জুলাই আনুষ্ঠানিকভাবে বাংলাদেশে তাদের ব্যবসা শুরু করে। ইতোমধ্যেই ব্র্যান্ডটি দেশের বাজারে বিভিন্ন মডেলের স্মার্টফোন এনেছে। ২০২৪ সালে শাওমি বাংলাদেশের "*মোস্ট লাভড স্মার্টফোন ব্র্যান্ড"*  বা *বেস্ট ব্র্যান্ড  অ্যাওয়ার্ড* পায়।

## ইতিহাস
শাওমি ২০১০ সালের ৬ এপ্রিল আটজন সহযোগীর মাধ্যমে  প্রতিষ্ঠা লাভ করেছিলো। প্রথম ধাপের অর্থায়নে, প্রাতিষ্ঠানিক বিনিয়োগকারীরা তেমাসেক হোল্ডিংস, সিঙ্গাপুরের সরকারি মালিকানাধীন একটি বিনিয়োগ কোম্পানী, চীনা ভেঞ্চার ক্যাপিটাল ফান্ড আইডিজি(IDG) ক্যাপিটাল, কাইমিং ভেঞ্চার পার্টনারস  এবং মোবাইল প্রসেসর ডেভেলপার কোয়ালকমকে অন্তর্ভুক্ত করে। ২০১০ সালের ১৬ আগস্ট তারিখে, শাওমি আনুষ্ঠানিকভাবে এর প্রথম অ্যান্ড্রয়েড-ভিত্তিক ফার্মওয়্যার এমআই ইউআই চালু করে। ২০১৬ সালের আগস্ট মাসে বাংলাদেশে আনুষ্ঠানিকভাবে বাজারজাত শুরু করে শাওমি।

পরবর্তীতে শাওমি দ্রুতগতিতে বিভিন্ন খাতে নিজেদের বিস্তার ঘটাতে শুরু করে।

২০২১ সালে শাওমি ঘোষণা করেছিলো যে আগামী দশ বছরে তারা ইলেকট্রিক গাড়ির ক্ষেত্রে ১০ বিলিয়ন ডলার বিনিয়োগ করবে। এই ঘোষণা কোম্পানিকে বৈদ্যুতিক যানবাহনের বাজারে একটি সম্ভাবনাময় প্রতিদ্বন্দ্বী হিসেবে প্রতিষ্ঠা করে  ।

২০২২ সালে তারা ইলেকট্রনিক চিপ ডিজাইন এবং উৎপাদনের জন্য Zhuhai Xinshi Semiconductor প্রতিষ্ঠা করে। এই পদক্ষেপ শাওমিকে সেমিকন্ডাক্টর খাতে একটি কৌশলগত অবস্থানে নিয়ে আসে ।

২০২৩ সালে তাদের নতুন অপারেটিং সিস্টেম HyperOS চালু হয়। এটি MIUI, Vela OS এবং বিভিন্ন IoT ও গাড়ি-সংক্রান্ত সিস্টেমকে একত্রিত করে। এরপর ২০২৫ সালের জুলাই মাসে HyperOS 2.2 গ্লোবালভাবে উন্মুক্ত করা হয় ।

২০২৪ সালের শুরুর দিকে শাওমির প্রথম স্ব-চালিত ইলেকট্রিক গাড়ি SU7 বাজারে আসে। স্বল্প সময়ের মধ্যেই এই গাড়িটি বিপুল সাড়া ফেলে এবং ২০২৫ সালের মার্চ পর্যন্ত প্রায় ২ লাখ ৫৮ হাজার ইউনিট সরবরাহ করা হয়  ।

২০২৫ সালের মে মাসে তাদের দ্বিতীয় বৈদ্যুতিক গাড়ি YU7 উন্মোচন করা হয়। এই গাড়িটি সরাসরি টেসলার মডেল ওয়াই এর প্রতিদ্বন্দ্বী হিসেবে বাজারে আসে। উন্নত রেঞ্জ, গতি এবং দ্রুত চার্জিং প্রযুক্তির কারণে এটি বেশ আলোচিত হয়  ।

একই বছরের আগস্টে স্মার্টফোন বিক্রয় এবং ইভি ব্যবসার প্রবৃদ্ধির কারণে শাওমির দ্বিতীয় প্রান্তিকের রাজস্ব ৩০.৫ শতাংশ বৃদ্ধি পায়। ইভি ব্যবসাও ক্ষতি কমিয়ে ধীরে ধীরে লাভের কাছাকাছি পৌঁছাতে শুরু করে  ।

পাশাপাশি শাওমি তাদের নিজস্ব XRING O1 চিপ তৈরির ঘোষণা দেয়। এই উদ্যোগ কোম্পানির উচ্চ মাত্রার ভার্টিকাল ইন্টিগ্রেশন কৌশলের অংশ হিসেবে দেখা হচ্ছে  ।

## ব্যবসার পলিসি
শাওমি স্মার্টফোন বিক্রির ক্ষেত্রে, শাওমি অন্যান্য স্মার্টফোন নির্মাতা যেমন- স্যামসাং এবং অ্যাপল থেকে ভিন্ন কৌশল অবলম্বন করে থাকে। লেই জুন, শাওমির প্রধান নির্বাহী কর্মকর্তা (সিইও) উল্লেখ করেন যে, কোম্পানিটি ফোনের দাম প্রায় তৈরি খরচের সমানই রাখে, যদিও এ ক্ষেত্রে ফোনের গুণগত মান এবং কর্মক্ষমতা অন্যান্য প্রিমিয়াম স্মার্টফোনের তুলনায় কোনও অংশে কম নয়। কোম্পানিটি এছাড়াও ফোন সংক্রান্ত অন্যান্য পেরিফেরাল ডিভাইস, স্মার্ট হোম পণ্য, অ্যাপস, অনলাইন ভিডিও এবং থিম ইত্যাদি বিক্রি করে মুনাফা অর্জন করে থাকে।

## প্রস্তুতকেন্দ্র
এর মূল প্রস্তুতকেন্দ্রগুলো চীনে অবস্থিত হলেও , এখন ভারতে মোবাইলের কারখানা করেছে। নয়ডায় , চিত্তুর জেলা-র শ্রী সিটিতে ও কাঞ্চীপুরম জেলা-র শ্রীপেরুম্বুদুরে স্মার্টফোন  ও পাওয়ার ব্যাংক প্রস্তুতকেন্দ্র রয়েছে।  এছাড়াও, এই কারখানাগুলো শুধু তৈরি নয়, নতুন প্রযুক্তি উদ্ভাবনের ক্ষেত্রেও গুরুত্বপূর্ণ ভূমিকা পালন করছে। ভারতে তৈরি স্মার্টফোনগুলো স্থানীয় বাজারের চাহিদা অনুযায়ী দ্রুত পৌঁছে যায়। কিছু বিশেষ সংস্করণ শুধু ভারতীয় গ্রাহকদের জন্যই উত্পাদিত হয়। এছাড়াও, এই উদ্যোগের ফলে স্থানীয় কর্মসংস্থান এবং দক্ষতা বৃদ্ধি পেয়েছে।

## পণ্যসমূহ
শাওমির বিভিন্ন ধরনের পণ্য তৈরি করে, তবে এর মধ্যে মোবাইল ফোন, টিভি এবং রাউটার উল্লেখযোগ্য। শাওমির মোবাইল ফোন এবং টিভি উন্নত প্রযুক্তি ও আকর্ষণীয় ডিজাইনের সমন্বয়ে তৈরি। রাউটারগুলো দ্রুত ও স্থিতিশীল ইন্টারনেট সংযোগ নিশ্চিত করে, যা ব্যবহারকারীর দৈনন্দিন কাজকে সহজ করে।

### ল্যাপটপ
#### মি নোটবুক এয়ার
শাওমি তাদের প্রথম আল্ট্রাবুক মি নোটবুক এয়ার এর মাধ্যমে চীনের কম্পিউটারের বাজারে প্রবেশ করে।

## শাওমি মোবাইল ফোন সিরিজসমূহ

শাওমি কর্পোরেশন এর অধীনে বিভিন্ন ধরনের স্মার্টফোন সিরিজ রয়েছে, যেগুলো বিভিন্ন ব্যবহারকারীর চাহিদা ও বাজার সেগমেন্ট অনুযায়ী তৈরি করা হয়েছে। নিচে শাওমির সকল প্রধান সিরিজ এবং তাদের সংক্ষিপ্ত বিবরণ দেওয়া হলো:

### ১. Mi / শাওমি সিরিজ
Mi সিরিজ (বর্তমানে শুধুমাত্র শাওমি নামে ব্র্যান্ডেড) হচ্ছে শাওমির মূল ফ্ল্যাগশিপ স্মার্টফোন সিরিজ। এই সিরিজে সাধারণত কোম্পানির সর্বাধুনিক প্রযুক্তি, শক্তিশালী প্রসেসর, উন্নত ক্যামেরা, এবং প্রিমিয়াম ডিজাইন থাকে। Mi সিরিজের ফোনগুলি ব্যবহারকারীর দৈনন্দিন কাজকে আরও সহজ করে তোলে, যেমন দ্রুত মাল্টিটাস্কিং এবং স্মার্ট ক্যামেরার মাধ্যমে মুহূর্তগুলো ধরার সুবিধা। এছাড়া দীর্ঘস্থায়ী ব্যাটারি এবং সফটওয়্যার অপটিমাইজেশনের মাধ্যমে একটি নির্ভরযোগ্য অভিজ্ঞতা নিশ্চিত করে।

### ২. রেডমি সিরিজ
রেডমি হচ্ছে শাওমি-র বাজেট ও মিড-রেঞ্জ স্মার্টফোন সিরিজ। এটি মূলত সাধারণ ব্যবহারকারীদের জন্য তৈরি, যারা কম দামে ভালো পারফরম্যান্স চান।

### ৩. রেডমি নোট সিরিজ
রেডমি নোট সিরিজটি রেডমি-র তুলনায় একটু শক্তিশালী হার্ডওয়্যার এবং বড় ডিসপ্লে নিয়ে তৈরি। এটি মিড-রেঞ্জ বাজারে সবচেয়ে জনপ্রিয় সিরিজগুলোর একটি।

### ৪. রেডমি K সিরিজ
রেডমি K সিরিজ একটি পারফরম্যান্স-ভিত্তিক সাব-ফ্ল্যাগশিপ সিরিজ, যেখানে শক্তিশালী চিপসেট এবং উন্নত ডিসপ্লে ব্যবহৃত হয়, তবে দাম অপেক্ষাকৃত কম থাকে।

### ৫. [[:en:Poco_(smartphone)|পোকো সিরিজ]]
পোকো একসময় রেডমি-র একটি সাব-ব্র্যান্ড হলেও পরে এটি স্বতন্ত্র ব্র্যান্ড হিসেবে কাজ শুরু করে। গেমিং, উচ্চ পারফরম্যান্স ও তরুণদের টার্গেট করে এই সিরিজ তৈরি করা হয়। 

### ৬. Mi MIX সিরিজ
Mi MIX সিরিজটি শাওমি এর পরীক্ষামূলক (experimental) ও ফিউচারিস্টিক ডিজাইন সম্বলিত ফোনের সিরিজ। বেজেল-লেস ডিজাইন, ফোল্ডেবল ডিসপ্লে, এবং নতুন প্রযুক্তির প্রদর্শনী হয় এই সিরিজে।

### ৭. Mi Note সিরিজ
Mi Note ছিল শাওমির একটি মিড-টু-হাই-এন্ড সিরিজ, যেটি বড় ডিসপ্লে এবং উন্নত ক্যামেরা ফিচারের জন্য পরিচিত।

### ৮. Mi A সিরিজ
Mi A সিরিজ ছিল Android One প্রজেক্টের আওতায় তৈরি ফোনসমূহ, যেখানে স্টক অ্যান্ড্রয়েড অভিজ্ঞতা পাওয়া যেত।

### ৯. Civi সিরিজ
Civi সিরিজ হলো শাওমি এর সৌন্দর্য ও সেলফি-কেন্দ্রিক স্মার্টফোন সিরিজ, যেটি তরুণ ব্যবহারকারীদের লক্ষ্যে তৈরি করা হয়েছে।

### ১০. শাওমি T সিরিজ
T সিরিজ হচ্ছে শাওমি এর ফ্ল্যাগশিপ সিরিজের তুলনামূলকভাবে সস্তা সংস্করণ, যেখানে কিছু ফ্ল্যাগশিপ ফিচার কাস্ট করে সাশ্রয়ী মূল্যে ফোন সরবরাহ করা হয়।

### ১১. শাওমি Lite সিরিজ
Lite সিরিজ হলো মূল ফ্ল্যাগশিপ ফোনগুলোর লাইট ও সাশ্রয়ী সংস্করণ। এটি মূলত তরুণ এবং হালকা ব্যবহারের জন্য উপযুক্ত।

### এমআই প্যাড
শাওমির প্রথম ট্যাবলেট পিসি হচ্ছে *শাওমি এমআই প্যাড*, এটি ২০১৪ সালে বাজারে আসে। এরপর আসে *এমআই প্যাড ২,* এই তালিকায় সর্বশেষ সংযোজন *এমআই প্যাড ৩*

### মিআইইউআই (অপারেটিং সিস্টেম)
মিইউআই (অপারেটিং সিস্টেম) হচ্ছে গুগল অ্যান্ড্রয়েড অপারেটিং সিস্টেমের উপরে ভিত্তি করে শাওমি কর্তৃক উন্নীত অপারেটিং সিস্টেম। এটি শাওমির শুরুর দিকের একটি পণ্য। বর্তমানে এর ১১ সংস্করণ  মিইউআই ১২ তে  উন্মোচিত হয়েছে।

### এমআই ওয়াই-ফাই (নেটওয়ার্ক রাউটার)
শাওমির এমআই ওয়াই-ফাই (Mi-WiFi) সিরিজের রাউটার প্রথম বাজারে আসে ২০১৪ সালের ২৪ এপ্রিল।

### মি টিভি (স্মার্ট টিভি লাইন)
এমআই সিরিজের স্মার্ট টিভি ২০১৩ সাল হতে বাজারজাত করা শুরু করে শাওমি। এটি অ্যান্ড্রয়েড অপারেটিং সিস্টেমে চলে।

### শাওমির আরও অন্যান্য পণ্য হচ্ছেঃ

* এমআইবক্স (সেট-টপ বক্স)
* এমআই ক্লাউড (ক্লাউড স্টোরেজ সার্ভিস)
* এমআইটক(ম্যাসেজিং সার্ভিস)
* এমআই পাওয়ার ব্যাংক (এক্সটার্নাল ব্যাটারি)
* এমআই ব্যান্ড (ফিটনেস মনিটর এন্ড স্লিপ ট্র্যাকার)
* স্মার্ট হোম পণ্য
* ব্লাড প্রেসার মনিটর
* এয়ার পিউরিফাইয়ার
* ই অ্যাকশন ক্যামেরা
* এম আই স্মার্ট স্কেল
* এম আই ওয়াটার পিউরিফাইয়ার
* স্মার্ট হোম কিট
* নাইনবুট মিনি
* স্মার্ট রাইস কুকার


## শাওমি স্মার্টফোন মডেলসমূহের তালিকা

## স্বীকৃতি
এমআইটি টেকনোলজি রিভিউ অনুসারে শাওমি ২০১৫ সালের ৫০টি অন্যতম স্মার্ট কোম্পানির তালিকায় ২য় স্থানে রয়েছে। এছাড়াও ২০১৪ সালের সবচেয়ে ইনোভেটিভ কোম্পানির তালিকায় শাওমি ৩য় স্থানে রয়েছে, “বিশ্বের বৃহত্তম মোবাইল বাজারে স্মার্টফোন ব্যবসার মডেল উপস্থাপনের জন্য,”
যদিও কোনো কোনো মন্তব্যকারীদের দ্বারা শাওমি এর উদ্ভাবনী ব্যবসায়িক মডেল বিদ্যমান স্মার্টফোন শিল্পে একটি সংহতিনাশক শক্তি হিসেবে চিহ্নিত করা হয়েছে।

## গিনেস বুক রেকর্ড কৃতীত্ব
শাওমি ২০১৫ এর ৬ এপ্রিল এমআই ফ্যান ফেস্টিভ্যাল এর মাধ্যমে এর ৫ম জন্মদিন উদ্‌যাপন করে। যেখানে অফার এবং ডিসকাউন্ট সুবিধাসহ একটি অনলাইন শপিং ডে পালন করা হয়। এক্ষেত্রে শাওমি তার কাস্টমাদের জন্য সরাসরি পরিচালিত ওয়েবসাইট এমআই ডট কম এর মাধ্যমে ২১,১২,০১০টি হ্যান্ডসেট বিক্রি করে, যা "২৪ ঘণ্টার মধ্যে একক অনলাইন প্ল্যাটফর্মে সবচেয়ে বেশি মোবাইল ফোন বিক্রির" বিশ্ব রেকর্ড সৃষ্টির মাধ্যমে গিনেস বুক অব ওয়ার্ল্ডে স্থান করে নেয়।

## তথ্যসূত্র

## বহিঃসংযোগ
* 
* 

বিষয়শ্রেণী:ইলেকট্রনিক্স কোম্পানি
বিষয়শ্রেণী:চীনের কোম্পানি
বিষয়শ্রেণী:চীনা মার্কা
বিষয়শ্রেণী:চীনের মোবাইল ফোন কোম্পানি
বিষয়শ্রেণী:কম্পিউটার হার্ডওয়্যার কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:নেটওয়ার্কিং হার্ডওয়্যার কোম্পানি
বিষয়শ্রেণী:২০১০-এ প্রতিষ্ঠিত চীনা কোম্পানি
বিষয়শ্রেণী:শাওমি
বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি
বিষয়শ্রেণী:চীনের ইলেকট্রনিক্স কোম্পানি
বিষয়শ্রেণী:গৃহ স্বতশ্চলীকরণ কোম্পানি
বিষয়শ্রেণী:চীনে সদর দফতর বহুজাতিক কোম্পানি